Equus – hestenes gud

Equus er tittelen på en britisk-amerikansk psykologisk dramafilm fra 1977 regissert av Sidney Lumet. Hovedrollene spilles av Richard Burton og Peter Firth. Manus er basert på det kjente skuespillet Equus, skrevet av den britiske forfatteren og dramatikeren Peter Shaffer

Både Burton og Firth hadde spilt i Equus ved Plymouth Theatre på Broadway før filmen ble laget. Filmen ble tildelt to Golden Globes (Burton og Firth) og to BAFTA. Den ble nominert til tre Oscar.Filmen Equus omtalt på The Internet Movie Database. Besøkt 20. oktober 2008

 Handling 
En sytten år gammel stallgutt (Peter Firth) begår plutselig en forferdelig misgjerning: han blinder seks hester i en stall i Hampshire i England. Psykiateren Martin Dysart (Richard Burton) forsøker gjennom inngående samtaler å finne årsakene til guttens mentale problemer. Etter hvert som Dysart avdekker sannhetene bak guttens demoner, finner han seg ansikt til ansikt med sine egne.

 Om filmen 
Kritikerne
Filmen fikk blandet mottakelse av kritikerne, noe som gjenspeiles i at den har fått 63% på Rotten Tomatoes.Rotten Tomatoes (2012). Den amerikanske kritikeren Roger Ebert gav den 2,5 av 4 stjerner.

Filmen ble godt mottatt av Aftenpostens anmelder.Aftenposten morgen – Fortettet drama i grenseland (28.3.1978, s.11) Anmelderen i VG gav den terningkast seks.VG – Påskens filmpremierer (28.3.1978, s.34)

 Rollebesetning 
 Richard Burton : Martin Dysart
 Peter Firth : Alan Strang
 Colin Blakely : Frank Strang
 Joan Plowright : Dora Strang
 Harry Andrews : Harry Dalton
 Eileen Atkins : Hesther Saloman
 Jenny Agutter : Jill Mason
 Kate Reid : Margaret Dysart
 John Wyman : Horseman
 Elva Mai Hoover : Miss Raintree
 Ken James : Mr. Pearce

 Referanser 

 Eksterne lenker 


Kategori:Britiske dramafilmer
Kategori:Filmer fra 1977
Kategori:Engelskspråklige filmer
Kategori:Filmer om psykiatri
Kategori:Filmer regissert av Sidney Lumet